නැවෙහි අවශේෂ අතරින් කාලතුවක්කු යැයි සිතිය හැකි කොටස් කිහිපයක් හමුවුවද එය කාලතුවක්කු කොටස් නොවන බව පසුව තහවුරු වී තිබිණි. මෙය යුදමය කටයුතු සඳහා භාවිතා කරන ලද නෞකාවක් නොවන බවද තහවුරු වී ඇත. අවශේෂ අතර තිබී වීදුරු භාණ්ඩවල කැබලි රැසක් හමුවී තිබේ. ඇතැම් ඒවා චීනයේ නිෂ්පාදිත වීදුරු බඳුන් බව තහවුරු කරගෙන ඇත. මධ්‍යම සංස්කෘතික අරමුදලේ මුහුදු පුරාවිද්‍යා ඒකකයේ නිලධාරීන් පවසන්නේ වාෂ්ප බලයෙන් යාත්‍රා කළ දැවමය යාත්‍රාවක් ශ්‍රී ලංකාව අවට මුහුදු තීරයෙන් හමුවූ ප්‍රථම අවස්ථාව මෙය විය හැකි බවයි. මධ්‍යම සංස්කෘතික අරමුදලේ මුහුදු පුරාවිද්‍යා ඒකකයේ ස්ථාන භාර නිලධාරී ඩබ්ලිව්.එම්. චන්ද්‍රරත්න මහතාගේ මගපෙන්වීමෙන් සමුද්‍ර පුරාවිද්‍යා පර්යේෂකයන් වන රසික මුතුකුමාරණ, සමීර ප්‍රසංග කරුණාරත්න, චමල් කේ. ගමගේ, රුක්ෂාන් ප්‍රියනන්දන, ඉන්දික උපුල් හේවගේ හා කමල් කුමාර ද සොයිසා මහත්වරුන් මෙම නෞකාව පිළිබඳ පරීක්ෂණ සිදුකර ඇත.
එම ඇතැම් වීදුරු භාණ්ඩ කුමන රටක නිෂ්පාදිතද?
චීනයේ